આરઈઆઇટી-રીટ ડેવલપ્ડ પ્રૉપર્ટીઝ (વિકસિત મિલકત)ના વ્યાપારીકરણમાં રિયલ એસ્ટેટ ડેવલપર્સને સહાય કરવા ઉપરાંત સરળતાથી બહાર નીકળવાનો વિકલ્પ પણ પૂરો પાડશે, તેમ જ અપેક્ષિત વળતર સામે વધુ પડતુ લઈ ચૂકેલી કંપનીઓને એનું ભારણ ઘટાડવામાં પણ સહાય કરશે. આમ રીટ ભારતીય રિયલ એસ્ટેટ બજારની ગહનતા વધારીને એને વધારાની પ્રવાહિતા પૂરી પાડશે. રીટ લોકોને પોતાનાં નાણાં ચોક્કસ નિયમન હેઠળ ભારતના રિયલ્ટી સેક્ટરમાં રોકવા માટે પ્રોત્સાહન આપશે. રિટમાં રોકાણ અસ્ક્યામત આધારિત હોવાથી રિયલ એસ્ટેટમાં રોકાણ કરવા માગતા રોકાણકારો માટે એ મિલકતના ટાઇટલની ચકાસણી તથા નિયામક સંસ્થાઓની મંજૂરી મેળવવા જેવી ઝંઝટથી મુક્ત એક આદર્શ રોકાણ વિકલ્પ પુરવાર થશે. વર્તમાન પરિસ્થિતિમાં રિટના માધ્યમથી બજારમાં નવા રોકાણનો પ્રવાહ સરળ બનશે.